Ela hloko mošomo wa Dihlatse tša Jehofa kua Mexico, e lego naga yeo go bolelwago Sepanishi kudu. Ga e sa le go tloga ka ngwaga wa 1946, Dihlatse di rutile batho ba fetago ba 152 000 go bala le go ngwala, gomme ka morago bao ba rutilwego le bona ba ile ba fetoga barutiši. Mmušo o ile wa romela Dihlatse mangwalo a mantši, e le ge o leboga mošomo wa tšona. Lengwalo le lengwe le re: “Mokgatlo wa General Board of Education o lemoga mošomo wa lena o mobotse le go le lebogiša ka baka la go tsenya letsogo tabeng ya go hlabolla Lenaneo la go Ruta Batho ba Bagolo.” ^ par. 16 Barulaganyi ba dipukuntšu tša Beibele ba bolela gore mantšu a temana ye ya Seheberu “go bonala go sa kgonege gore a bolela ka go gobatša mosadi feela.” Ela hloko gape gore Beibele ga e bolele selo ka taba ya gore bogolo bja lesea leo le sa lego ka popelong e kgoma kahlolo ya Jehofa tabeng ye.